મુંબઈ જવા નીકળે એ પૂર્વે જરૂરી કેટલાય કામ આટોપવાના બાકી હતા. દર મહિને ગૌશાળામાં આવતી ખાદ્ય સામગ્રી ને અરુણ ને તેના પરિવાર માટે બે મહિનાની જોગવાઈ, આશ્રમમાં આવનાર નવા સાધકો માટેની વ્યવસ્થા, આશ્રમની પાતળી આવકમાંથી ચૂકવતા ખર્ચ.. કુસુમ બધું કેમનું મેનેજ કરશે એ પ્રશ્ન આરતીને નહોતો થયો એવું પણ નહોતું, પણ માધવીને આ સંજોગોમાં એકલી મૂકવી પણ બરાબર નહોતી ને! આરુષિને વિના માંગે આપી દીધેલું વચન પૂરું કરવાની ઘડી આમ આવી રીતે આવી જશે એવી તો કલ્પના પણ ક્યાં હતી?